**Dunaharaszti Város Önkormányzata Képviselő-testületének**

6/2015. (IV. 3.)

rendelete

az Önkormányzat 2014. évi költségvetésének végrehajtásáról

Dunaharaszti Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, valamint az államháztartásról szóló 2011. évi CXCV. törvény 91. § (1) és (2) bekezdése szerint, továbbá figyelembe véve a Pénzügyi Bizottság véleményét és a könyvvizsgálatról készített írásos jelentést Dunaharaszti Város Önkormányzata 2014. évi gazdálkodásának zárszámadásáról a következő rendeletet alkotja:

**ÁLTALÁNOS RÉSZ**

1. **Fejezet**

## 1. A rendelet hatálya

**1. §** A rendelet kiterjed az Önkormányzatra, valamint az Önkormányzat költségvetési szerveire.

**2. §** (1) Az Önkormányzat költségvetési szervei:

a) Dunaharaszti Polgármesteri Hivatal.

b) gazdasági szervezettel nem rendelkező költségvetési szervek:

* Dunaharaszti Mese Óvoda,
* Dunaharaszti Hétszínvirág Óvoda.
* Dunaharaszti Városi Bölcsőde,
* Dunaharaszti Városi Könyvtár és József Attila Művelődési Ház,
* Dunaharaszti Területi Gondozási Központ,
* Dunaharaszti Gyermekjóléti és Családsegítő Szolgálat,

(2) Az (1) bekezdésben felsorolt költségvetési szervek külön-külön alkotnak címet.

(3) A címrendet az Önkormányzat 2014. évi költségvetéséről szóló 2/2014. (II. 28.) számú rendelete tartalmazza.

**KÜLÖNÖS RÉSZ**

**II. fejezet**

## 2. Az Önkormányzat és költségvetési szervei zárszámadása

**3. §** A Képviselő-testület az Önkormányzat 2014. évi költségvetése teljesítésének

(1) kiadási főösszegét 10.654.751 ezer Ft-ban,

(2) bevételi főösszegét 11.421.766 ezer Ft-ban állapítja meg.

(3) A Képviselő-testület

* + a működési célú költségvetési bevételt 3.992.332 ezer Ft-ban
	+ a működési célú költségvetési kiadást 3.196.308 ezer Ft-ban
	+ a felhalmozási célú költségvetési bevételt 1.173.335 ezer Ft-ban
	+ a felhalmozási célú költségvetési kiadást 1.143.093 ezer Ft-ban
	+ finanszírozási műveletek bevételi főösszegét 6.256.099 ezer Ft-ban
	+ finanszírozási műveletek kiadási főösszegét 6.315.350 ezer Ft-ban

határozza meg.

A finanszírozási műveletek bevételi főösszegén belül:

* betétfelbontások összege: 3.790.000 ezer Ft,
* az intézményfinanszírozás teljesített összege 1.599.075 ezer Ft,
* a hitelfelvétel teljesített összege 475.397 ezer Ft,
* az állami normatíva előleg 12.784 ezer Ft,
* az előző évi maradvány igénybevétele 378.843 ezer Ft.

A finanszírozási műveletek kiadási főösszegén belül:

* betétlekötések összege: 3.790.000 ezer Ft,
* az intézményfinanszírozás teljesített összege 1.599.075 ezer Ft,
* hiteltörlesztés összege 926.275 ezer Ft.

# 3. Bevételek

**4. §** (1) Az Önkormányzat 2014. évi teljesített költségvetési bevételeit az 1-4. sz. mellékletek tartalmazzák. Az EU programokkal megvalósuló feladatok bevételeit elkülönítve a 20. sz. melléklet tartalmazza.

(2) A Dunaharaszti Polgármesteri Hivatal költségvetési bevételeit a 21. sz. melléklet mutatja be.

(3) Az Önkormányzat intézményeinek bevételeit külön intézményenként a 22-27. sz. melléklet, összesítve a 28. sz. melléklet mutatja be.

(4) A városi szintű önkormányzati bevételeket a 29. sz. melléklet tartalmazza.

(5) Az Önkormányzat költségvetési támogatását a 38. sz. melléklet részletezi. Az Önkormányzat 2014. évi működési célú költségvetési támogatása 704.853.629,- Ft, felhalmozási célú költségvetési támogatása 924.786.000,- Ft.

# 4. Kiadások

**5. §** (1) Az Önkormányzat 2014. évi teljesített költségvetési kiadásait az 5-19. sz. melléklet szerint hagyja jóvá. Az EU programokkal megvalósuló feladatok kiadásait elkülönítve a 20. sz. melléklet tartalmazza.

(2) A Dunaharaszti Polgármesteri Hivatal 2014. évi teljesített kiadásait a 21. sz. melléklet mutatja be.

(3) Az Önkormányzat intézményeinek kiadásait külön intézményenként a 22-27. sz. melléklet, összesítve a 28. sz. melléklet mutatja be.

(4) A városi szintű önkormányzati kiadásokat a 29. sz. melléklet tartalmazza.

**6. §** (1) Az Önkormányzat, a Polgármesteri Hivatal és az Önkormányzat intézményei beruházási kiadásainak 2014. évi teljesítését - továbbá eredeti és módosított előirányzatát - beruházási célonként a 30. sz. melléklet, felújítási kiadásainak 2014. évi teljesítését - továbbá eredeti és módosított előirányzatát – felújítási feladatonként a 37. sz. melléklet részletezi.

(2)Az Önkormányzat, a Polgármesteri Hivatal és az Önkormányzat intézményei 2014. évi teljesített – továbbá eredeti, módosított előirányzat taglalásban - felhalmozási célú pénzeszköz átadásait a 31. sz. melléklet szerint jóváhagyja.

(3)Az Önkormányzat, a Polgármesteri Hivatal és az Önkormányzat intézményei 2014. évi teljesített – továbbá eredeti, módosított előirányzat taglalásban - működési célú pénzeszköz átadásait a 32-33. sz. melléklet szerint hagyja jóvá.

(4) A közvetett támogatások a 33. sz. mellékletben bemutatottak szerint kerülnek jóváhagyásra.

(5)A tartalék előirányzatok alakulását a 34. sz. melléklet mutatja be.

(6) A szociális célú támogatásokat a 35. sz. melléklet szerint határozza meg.

(7) Az Önkormányzat költségvetési szerveinek nyújtott irányító szervi támogatás (intézményfinanszírozás) teljesített kiadásait – eredeti és módosított előirányzatait – a 36. sz. melléklet szerint hagyja jóvá.

# 5. Tájékoztató adatok

**7. §** A 2014. évi maradvány alakulását a 39.a. és 39.b. sz. melléklet tartalmazza. A maradvány felhasználását a Képviselő-testület a 39.c. és 39.d. sz. melléklet szerint hagyja jóvá.

**8. §** Az Önkormányzat többéves kihatással járó feladatainak teljesítési összegeit – éves bontásban – a 42. sz. melléklet tartalmazza.

**9. §** Az Önkormányzat adósságszolgálatát, a hitelfelvételek paramétereit, törlesztéseinek kihatásait, a hitelállományt – 2014. december 31-i fordulónappal – a 43. sz. mellékletben bemutatottak szerint jóváhagyja.

**10. §** A pénzeszközök változásának levezetését a 44. sz. mellékletben rögzítettek szerint jóváhagyja.

**11. §** Az Önkormányzat mérlegét a 45. sz. melléklet, az Önkormányzat eredmény-kimutatását a 46. sz. melléklet tartalmazza.

# 6. Költségvetési létszám

**12. §** (1) Az Önkormányzat, a Dunaharaszti Polgármesteri Hivatal és az Önkormányzat intézményeinek engedélyezett létszáma 2014. december 31-én összesen 352 fő, az engedélyezett statisztikai létszám 347,45 fő.

(2) A létszám előirányzat alakulását a címrendek tartalmazzák.

# 7. Maradvány

**13. §** (1) Az Önkormányzat korrigált költségvetési maradványa 753.345.578,- Ft.

(2) Az Önkormányzat költségvetési szerveinek korrigált költségvetési maradványa 13.802.012,- Ft. Az Önkormányzat költségvetési szerveinek kötelezettségvállalással terhelt tételei és kötött felhasználású alszámláinak egyenlegei levonása utáni szabad maradványa 11.330.086,- Ft összeggel elvonásra kerül.

(3) Az Önkormányzat, a Dunaharaszti Polgármesteri Hivatal és az intézmények jóváhagyott maradványának összege 767.147.590,- Ft, amely összegből a kötött felhasználású maradvány: 131.305.116,- Ft (39.c. melléklet).

(4) A Képviselő-testület az Önkormányzat 2014. évi szabad maradványát a 39.b. sz. melléklet szerint 635.842.474,- Ft-ban jóváhagyja.

(5) A jóváhagyott maradványok cél szerinti felhasználását a 39.c. sz. mellékletben (kötött maradvány) és a 39.d. sz. mellékletben (szabad maradvány) részletezettek szerint határozza meg.

**III. fejezet**

## 8. Önkormányzat vagyona

**14. §** (1) Az Önkormányzat vagyon-mérlegét – 2014. december 31-i fordulónappal - a 41. sz. melléklet szerint jóváhagyja.

(2) A vagyonkimutatás A/III. 1. soraiból a részvények, üzletrészek, kötvények felsorolását a 40. sz. melléklet tartalmazza.

**ZÁRÓ RÉSZ**

**IV. fejezet**

**15. §** Jelen rendelet a kihirdetése napján lép hatályba.

|  |  |
| --- | --- |
| Dr. Szalay László | Pethő Zoltán |
| polgármester | jegyző |

**Záradék:** A rendelet kihirdetve: 2015. április 3-án.

Dunaharaszti, 2015. április 3.

 Pethő Zoltán

 jegyző